باشباخان بینعلی ییلدیریم، عراق کورد بؤلگه‌سل رهبرلیگی‌نین مستقیل‌لیک رفراندومو اصراری‌نین، ایستی چاتیشمایا زمین حاضیرلادیغینی سؤیله‌دی.
باشباخان ییلدیریم، بؤلگه‌سل رهبرلیک‌ده‌کی یاسادیشی رفراندومو اؤزل بعضی تئلویزیون کانال‌لاری‌نین جان‌لی یایینیندا دگرلندیردی.
باشباخان؛
"بحران آرتیق اوج نقطه‌ده. دؤنولمز نقطه‌یه گلدیگی اوچون بون‌دان سونراسی خوش اولمایان پروسه‌نین باشلانغیجی. رفراندومو کئچیرمک عنادکارلیغی ایستی بیر چاتیشمایا زمین حاضیرلامیش‌دیر. بونون دا ضرری اورا‌داکی گناه‌سیز دینج اینسان‌لارا دییه‌جک. عراق مرکزی رهبرلیگینی داها چوخ مخاطب آلا‌راق، قرارلاریمیزی وئرجییک" دئیه دانیشدی.
ییلدیریم، گئج اولما‌دان بعضی آددیم‌لار آتیلاجاغینی بیلدیردی.
بینعلی ییلدیریم؛
"بیزیم هدفیمیز بؤلگه‌ده یاشایان اینسان‌لار دئییل. بیزیم میلی گوونلیگیمیزه قارشی تهدید اولا‌راق گؤردوگوموز بو یاسادیشی رفراندوم مسئله‌سینده اصرار ائدن‌لردیر. کوردلرله بون‌لاری بیر بیرین‌دن آیری توتاق" دئدی.
